钦定古今图书集成/明伦汇编/氏族典/第319卷 > 《廖用贤尚友录》 > 丁玉
## 钦定古今图书集成/明伦汇编/氏族典/第319卷 > 《廖用贤尚友录》 > 丁玉

按《明外史丁玉传》：“玉初名国珍，河中人。仕小明王为
御史，才辩有时誉。吕珍破安丰，玉来归，太祖更名玉，
改衡州卫指挥同知，调守永州。玉有文武才，抚辑新
附，威望甚著。洪武元年，进都指挥使，镇守广西。九年，
召为右御史大夫。十年，四川威茂土酋董贴里叛，以
玉为平羌将军讨之，贴里降。会四川妖人彭普贵为”
乱，命玉移军征之，歼其众，班师。拜大都督府左都督，
转左御史大夫。十三年坐胡惟庸姻诛。